એમ ચિન્નાસ્વામી સ્ટેડિયમમાં 11 મેના રોજ રમાયેલી આઇપીએલ-7ની 35મી મેચ ઘણી જ રોમાંચક રહી. રોયલ ચેલેન્જર્સ તરફથી યુવરાજ સિંહે 83 રનની વિસ્ફોટક ઇનિંગ રમી રાજસ્થાન રોયલ્સ સામે જીત માટે 191 રનનો લક્ષ્યાંક મુક્યો. લક્ષ્યનો પીછો કરી રહેલી રોયલ્સને એક સમયે 4 ઓવરમાં 65 રનની જરૂર હતી અને ટોપ પાંચ બેટ્સમેન પેવેલિયન જતા રહ્યાં હતા. ક્રીઝ પર સ્ટીવ સ્મિથ અને ફોકનર હતા. સ્મિથ અને ફોકનરે તોફાની ઇનિંગ રમીને 17 બોલમાં પાંચ ચોગ્ગા અને પાંચ છગ્ગાની મદદથી ટીમને જીત આપવી દીધી હતી.